CELEX: 62019CN0733
Language: sk
Date: 2019-10-04 00:00:00
Title: Vec C-733/19: Žaloba podaná 4. októbra 2019 – Holandské kráľovstvo/Rada Európskej únie, Európsky parlament

16.12.2019   
            
            
               SK
            
            
               Úradný vestník Európskej únie
            
            
               C 423/28
            
         
      Žaloba podaná 4. októbra 2019 – Holandské kráľovstvo/Rada Európskej únie, Európsky parlament
      (Vec C-733/19)
      (2019/C 423/35)
      Jazyk konania: holandčina
      
         Účastníci konania
      
      
         Žalobca: Holandské kráľovstvo (v zastúpení: M. Bulterman, M. Noort a P. Huurnink, splnomocnené zástupkyne)
      
         Žalovaní: Rada Európskej únie, Európsky parlament
      
         Návrhy žalobcu
      
      Žalobca navrhuje, aby Súdny dvor
      
                  —
               
               
                  zrušil
                  
                              —
                           
                           
                              bod 1 časti D prílohy V so zákazom používania elektrických impulzových vlečných sietí,
                           
                        
                              —
                           
                           
                              bod 2 časti D prílohy V v rozsahu, v akom upravuje prechodné obdobie a podmienku, podľa ktorej môže elektrické impulzové vlečné siete používať najviac 5 % flotily plavidiel s vlečnými sieťami s rozperným rahnom každého členského štátu [bod 2 písm. a)], a
                           
                        
                              —
                           
                           
                              body 3, 4 a 5 časti D prílohy V napadnutého nariadenia (1);
                           
                        
            
                  —
               
               
                  subsidiárne, pokiaľ nemôže zrušiť tieto body prílohy V časti D, zrušil celú časť D prílohy V, ako aj časť vety „ktoré sú povolené“ v článku 7 ods. 1 písm. b) napadnutého nariadenia, ktorý odkazuje na časť D prílohy V,
               
            
                  —
               
               
                  subsidiárnejšie, pokiaľ vyhlási hlavný návrh, ako aj subsidiárny návrh na čiastočné zrušenie napadnutého nariadenia za neprípustné, zrušil celé nariadenie, a
               
            
                  —
               
               
                  uložil Európskemu parlamentu a Rade Európskej únie povinnosť nahradiť trovy konania.
               
            
         Žalobné dôvody a hlavné tvrdenia
      
      Porušenie článku 3 ods. 3 ZEÚ v spojení s článkom 11 ZFEÚ, článkom 191 ods. 3 ZFEÚ, článkom 2, článkom 3 písm. c), h) a i), ako aj článkom 6 ods. 2 nariadenia č. 1380/2013 (2) a článkom 3 ods. 1 napadnutého nariadenia, keďže Parlament a Rada nestanovili zákaz používania elektrických impulzových vlečných sietí a prechodné obdobie v napadnutom nariadení na základe najlepších dostupných vedeckých odporúčaní.
      Porušenie článku 3 ods. 3 ZEÚ v spojení s článkom 11 ZFEÚ, článkom 173 ods. 1 a 3 ZFEÚ, článkom 2, článkom 3 písm. h) a článkom 6 ods. 2 nariadenia č. 1380/2013, ako aj článkom 3 ods. 1 napadnutého nariadenia, keďže Parlament a Rada stanovili zákaz používania elektrických impulzových vlečných sietí a prechodné obdobie v napadnutom nariadení v rozpore so svojou povinnosťou podporovať inovácie a technologický rozvoj.
      Porušenie článku 3 ods. 3 ZEÚ v spojení s článkom 11 ZFEÚ, článkom 191 ods. 2 prvým pododsekom ZFEÚ, článkom 2 ods. 2 a článkom 3 písm. h) nariadenia č. 1380/2013, ako aj článkom 3 ods. 1 napadnutého nariadenia, keďže Parlament a Rada mali zákaz používania elektrických impulzových vlečných sietí a prechodné obdobie v napadnutom nariadení založiť na zásade obozretnosti.
      
         (1)  Nariadenie Európskeho parlamentu a Rady (EÚ) 2019/1241 z 20. júna 2019 o zachovaní rybolovných zdrojov a ochrane morských ekosystémov prostredníctvom technických opatrení, ktorým sa menia nariadenia Rady (ES) č. 2019/2006, (ES) č. 1224/2009 a nariadenia Európskeho parlamentu a Rady (EÚ) č. 1380/2013, (EÚ) 2016/1139, (EÚ) 2018/973, (EÚ) 2019/472 a (EÚ) 2019/1022 a ktorým sa zrušujú nariadenia Rady (ES) č. 894/97, (ES) č. 850/98, (ES) č. 2549/2000, (ES) č. 254/2002, (ES) č. 812/2004 a (ES) č. 2187/2005 (Ú. v. EÚ L 198, 2019, s. 105).
      
         (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 2013, s. 22).